ai4bharat/Pralekha huggingface dataset:
জাহাজচলাচলমন্ত্রক
অন্ধ্রপ্রদেশের বিশাখাপত্তনমে শ্রী মনসুখ মাণ্ডব্য আগামীকাল প্রথম ‘বিমস্টেক বন্দর কনক্লেভ’-এর উদ্বোধন করবেন
নয়াদিল্লি, ৬ নভেম্বর, ২০১৯
জাহাজ চলাচল দপ্তরের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মাণ্ডব্য আগামীকাল অন্ধ্রপ্রদেশের বিশাখাপত্তনমে ‘বিমস্টেক বন্দর কনক্লেভ’-এর উদ্বোধন করেবেন। দু’দিনের এই কনক্লেভ চলবে ৮ই নভেম্বর পর্যন্ত।
বহুস্তরীয় প্রযুক্তিগত ও আর্থিক সহযোগিতার জন্য বঙ্গোপসাগরীয় উদ্যোগ - বিমস্টেক দক্ষিণ ও দক্ষিণ-পূর্ব এশিয়ার বেশ কয়েকটি দেশ নিয়ে গঠিত একটি আন্তর্জাতিক সংগঠন। বাংলাদেশ, ভারত, মায়ানমার, শ্রীলঙ্কা, থাইল্যান্ড, ভুটান, নেপাল এই গোষ্ঠীর সদস্য। বাংলাদেশ, ভারত, ভুটান, মায়ানমার, নেপাল, শ্রীলঙ্কা এবং থাইল্যান্ডের প্রতিনিধিরা এই কনক্লেভে যোগ দেবেন।
আমদানি-রপ্তানি বাণিজ্য ও উপকূলবর্তী অঞ্চলে জাহাজ চলাচলে সহযোগিতা বৃদ্ধির লক্ষ্যে এই কনক্লেভের আয়োজন করা হয়েছে। এখানে বিনিয়োগের সুযোগ, বন্দরের কাজকর্ম ও নিরাপত্তা সহ বিভিন্ন বিষয় নিয়ে আলোচনা হবে। দু’দিনের এই কনক্লেভে জাহাজ চলাচল ও বাণিজ্য সংক্রান্ত সংগঠনগুলির প্রতিনিধিরাও অংশ নেবেন।
এই কনক্লেভে পাঁচটি অধিবেশন হবে। প্রথম অধিবেশনটির বিষয় ‘শিল্প ও পর্যটনের উন্নয়নে বন্দরের নেতৃত্বদান’। একটি বন্দরের নিকটবর্তী এলাকায় পর্যটনকে উৎসাহিত করতে ও শিল্প তালুকের উন্নয়নের লক্ষ্যে কি কি ব্যবস্থা নেওয়া যায় ঐ অধিবেশনে তা নিয়ে আলোচনা হবে। দ্বিতীয় অধিবেশনের বিষয় ‘বিশ্ব জুড়ে পণ্য সরবরাহের প্রক্রিয়ায় বন্দরের ক্রমবর্ধমান ভূমিকা’। এই অধিবেশনে সরবরাহ ব্যবস্থাপনার প্রসারের প্রেক্ষিতে বন্দর ও টার্মিনালের ভূমিকা নিয়ে আলোচনা হবে। প্রথমদিনের তৃতীয় ও শেষ আলোচনার বিষয়বস্তু ‘নিরাপদ ও আশঙ্কামুক্ত বন্দর’। বন্দরগুলি শুধুমাত্র বাণিজ্যিক স্বার্থই বজায় রাখে না, এগুলি দেশের কৌশলগত গুরুত্বপূর্ণ স্থানও বটে। এই অধিবেশনে নিরাপত্তা রক্ষার বিভিন্ন চ্যালেঞ্জ নিয়ে আলোচনা হবে।
কনক্লেভের দ্বিতীয় দিনের শুরুতে চতুর্থ অধিবেশনের বিষয় থাকবে ‘বন্দরের পরিষেবা : মান বজায় রাখা’। এই অধিবেশনে সহজে ব্যবসা করার লক্ষ্যে গৃহীত বিভিন্ন পদক্ষেপ নিয়ে আলোচনা করা হবে। কনক্লেভের শেষ অধিবেশনের বিষয় ‘পরিবেশ-বান্ধব তৎপরতা’। পরিবেশের প্রতি দায়বদ্ধতা ও প্যারিস চুক্তি মেনে জলবায়ু পরিবর্তনের সমস্যার সমাধানের লক্ষ্যে এই অধিবেশনে বিভিন্ন প্রযুক্তির ব্যবহার নিয়ে আলোচনা করা হবে।
এই কনক্লেভে বিশাখাপত্তনম, কলকাতা ও চেন্নাই বন্দরের সঙ্গে থাইল্যান্ডের রানোঙ্গ বন্দরের মধ্যে বাণিজ্যিক সহযোগিতা সংক্রান্ত একটি সমঝোতাপত্র স্বাক্ষর হওয়ার সম্ভাবনা রয়েছে। বিমস্টেক গোষ্ঠীর উদ্দেশ্য হল আঞ্চলিক সম্পদ এবং ভৌগোলিক সুবিধা ব্যবহারের মাধ্যমে ব্যবসা-বাণিজ্য ও পারস্পরিক সহযোগিতা বৃদ্ধি করা। ৮ই নভেম্বর সকালে শ্রী মাণ্ডব্য বিকস্টেক কনক্লেভের অংশগ্রহণকারী, স্থানীয় ছাত্রছাত্রী ও বন্দরের কর্মীদের সঙ্গে বিশাখাপত্তনম উপকূল পরিষ্কার অভিযানে নামবেন।
CG/CB/DM
(Visitor Counter : 66
জলশক্তি মন্ত্রক
নদী-কেন্দ্রিক শহরগুলির জোট
নতুন দিল্লি, ৩ ফেব্রুয়ারি, ২০২২
শহর এলাকার মধ্যদিয়ে বয়ে যাওয়া নদ-নদীগুলির সংরক্ষণ, উন্নয়ন তথা নজরদারি এবং এই সংক্রান্ত সেরা পন্থা-পদ্ধতি ও সৃজনশীল চিন্তা-ভাবনা আদান-প্রদানের লক্ষ্যে এক উপযুক্ত মঞ্চ গড়ে তুলতে নদী-কেন্দ্রিক শহরগুলিকে নিয়ে জোট গঠন করা হয়েছে। এই জোটে থাকা শহরগুলি নিজেদের মধ্যে নদ-নদীর সংরক্ষণ ও উন্নয়নে পারস্পরিক তথ্য বিনিময় করে থাকে। প্রাথমিক ভাবে দেশের ৩০টি শহরকে নিয়ে এই জোট গঠন করা হয়। এরমধ্যে, হাওড়া, জঙ্গিপুর, হুগলী, চুঁচুড়া, বহরমপুর, মহেশতলা রয়েছে। দেশের নদী কেন্দ্রিক যে কোন শহর এই জোটে যোগ দিতে পারে।
রাজ্য সরকারগুলি বিভিন্ন নদ-নদীর দূষিত এলাকা চিহ্নিত করে সেখানে জলের গুণমান বাড়ানোর লক্ষ্যে একাধিক কর্মপরিকল্পনা রূপায়ণ করছে। রূপায়ণে অগ্রগতির ওপর রাজ্য স্তরে মুখ্যসচিব এবং কেন্দ্রীয় স্তরে জল শক্তি মন্ত্রকের সচিবের নেতৃত্বে গঠিত কমিটি নিয়মিত নজরদারি করে থাকে।
এছাড়াও নমামি গঙ্গে কর্মসূচির আওতায় জাতীয় পরিচ্ছন্ন গঙ্গা মিশনের রূপায়ণে অগ্রগতির ওপর নজর রাখা হয়। রাজ্য সরকারগুলিও এই কর্মসূচি রূপায়ণে নজরদারি চালায়। কর্মসূচির রূপায়ণ ত্বরান্বিত করতে জেলা স্তরে গঙ্গা কমিটি গঠিত হয়েছে।
আন্তঃরাজ্য নদ-নদীগুলির জল সমস্যার নিরসনে সংসদে আন্তঃরাজ্য জল বিবাদ নিষ্পত্তি আইন পাশ হয়েছে। এই আইন অনুযায়ী একাধিক রাজ্যের মধ্যদিয়ে প্রবাহিত নদ-নদীগুলির জলের অধিকার নিয়ে উদ্ভূত সমস্যা নিরসনের চেষ্টা হচ্ছে। বর্তমানে দেশে পাঁচটি জল সমস্যা নিরসন ট্রাইব্যুনাল রয়েছে। লোকসভায় আজ এক লিখিত জবাবে একথা জানান জলশক্তি প্রতিমন্ত্রী শ্রী বীরেশ্বর টুডু।
CG/BD/AS/
(Visitor Counter : 133
প্রতিরক্ষামন্ত্রক
করোনা সংক্রমণ প্রতিরোধের লড়াইয়ে ভারতীয় বিমান বাহিনী পূর্ণ সহযোগিতা করে চলেছে
নতুন দিল্লি, ১১ এপ্রিল, ২০২০
নভেল করোনা সংক্রমণ ছড়িয়ে পড়ার প্রেক্ষিতে,ভারত সরকারের সমস্ত উদ্যোগে যে কোনো ধরনের সহযোগিতার জন্য ভারতীয় বিমান বাহিনী ২৪×৭ পরিষেবা দেওয়ার জন্য প্রস্তুত রয়েছে।অত্যাবশ্যক চিকিৎসা সরঞ্জাম এবং পণ্য সময়মতো বিভিন্ন রাজ্যের মূল কেন্দ্রগুলিতে পৌঁছানোর কাজ নিশ্চিত করতে বিমান বাহিনী সব রকমের প্রচেষ্টা চালাচ্ছে। এই কাজের দরুন বিভিন্ন রাজ্য সরকার এবং সহায়ক সংস্থাগুলি এই আপতকালিন পরিস্থিতিতে তাদের পরিষেবা দক্ষতার সঙ্গে কার্যকর করে চলেছে।
গত কয়েক দিনে, ভারতীয় বিমান বাহিনী দেশের মূল কেন্দ্র গুলি থেকে পণ্য নিয়ে, আকাশপথে মহারাষ্ট্র, কেরালা, তেলেঙ্গানা, নাগাল্যান্ড এবং কেন্দ্র শাসিত অঞ্চল জম্মু ও কাশ্মীর, লাদাখ সহ দেশের অন্যান্য রাজ্যের মূল কেন্দ্রগুলিতে অত্যাবশ্যক চিকিৎসা সরঞ্জাম এবং পণ্য সরবরাহ করেছে।
প্রতিরক্ষা গবেষণা এবং উন্নয়ন সংস্থার জন্য ভারতীয় বিমানবাহিনী বিশেষ স্বল্পদূরত্বের বিমান পরিষেবার ব্যবস্থা করেছে। ডি আর ডি ও র বিভিন্ন উৎপাদন কেন্দ্রে ব্যক্তিগত সুরক্ষা সরঞ্জাম তৈরির জন্য প্রায় ৯০০০ কিলোগ্রাম কাঁচামাল আকাশপথে উড়িয়ে নিয়ে যাওয়া হয়েছে। এছাড়া ও ডি আর ডি ও যে এন৯৫/৯৯ মাস্ক প্রস্তুত করেছে তাও দেশের বিভিন্ন প্রান্তে আকাশপথে পৌছে দেওয়া হচ্ছে। এই সংক্রমণ প্রতিরোধে ভারত সরকার যে সুরক্ষা ব্যবস্থা গ্রহণ করেছে,ভারতীয় বিমান বাহিনী তা মেনে চলছে।
দেশের এই অতিমারী অবস্থায়,সংক্রমণের বিরুদ্ধে লড়াইয়ে,যে কোনো রকম জরুরী কালীন পরিস্থিতিতে সব রকম সাহায্য দিতে ভারতীয় বিমান বাহিনী প্রস্তুত।
(CG/PPM
ক্রেতা, খাদ্যএবংগণবন্টনমন্ত্রক
রক্তাল্পতা এবং অপুষ্টি জনিত সমস্যার সমাধানের জন্য কেন্দ্র পুষ্টিগুণে সমৃদ্ধ চালের উৎপাদন ক্ষমতা ১৫ হাজার মেট্রিক টন থেকে বাড়িয়ে ৩ লক্ষ ৫০ হাজার মেট্রিক টন করার জন্য চালকল মালিকদের উৎসাহ দিচ্ছে এবং তাঁদের মধ্যে সচেতনতা গড়ে তুলছে
২০১৯-২০ থেকে ৩ বছরের জন্য পুষ্টিগুণে সমৃদ্ধ চাল গণবন্টন ব্যবস্থার মাধ্যমে বিতরণের জন্য কেন্দ্রীয় স্তরে পাইলট প্রকল্পের সূচনা হয়েছে
পুষ্টিগুণে সমৃদ্ধ চাল গণবন্টন ব্যবস্থার মাধ্যমে বিতরণের জন্য কেন্দ্রীয় পাইটল প্রকল্পটি বর্তমানে অন্ধ্রপ্রদেশ, গুজরাট, মহারাষ্ট্র, তামিলনাড়ু, ছত্তিশগড় এবং উত্তরপ্রদেশে বাস্তবায়িত হচ্ছে
দেশে রক্তাল্পতা, অপুষ্টির সমস্যা দূর করতে, পুষ্টি সুরক্ষার দিকে আরও একধাপ এগোতে এবং ভিটামিন ও খনিজ সমৃদ্ধ খাদ্যাভ্যাস গড়ে তুলতে পুষ্টিগুণে সমৃদ্ধ চালের ব্যবহার ব্যয় সাশ্রয়ী ও পরিপূরক একটি কৌশল
নয়াদিল্লী, ২৯ জুন, ২০২১
দেশে রক্তাল্পতা ও অপুষ্টির সমস্যা দূর করতে খাদ্য ও গণবন্টন দপ্তর কেন্দ্রের পাইলট প্রকল্পটি রূপায়ণের কাজ শুরু করেছে। ২০১৯-২০ থেকে ৩ বছরের মেয়াদে পুষ্টিগুণে সমৃদ্ধ চাল গণবন্টন ব্যবস্থায় বিতরণের কাজ শুরু হয়েছে। এই প্রকল্পে ব্যয় হবে ১৭৪ কোটি ৬৪ লক্ষ টাকা।
নীতি আয়োগ ভারতের স্বাধীনতার ৭৫তম বর্ষে যে বিশেষ পরিকল্পনা করেছে তার আওতায় খাদ্যে মূল উপাদান হিসেবে পুষ্টিগুণে সমৃদ্ধ শস্যদানাকে অগ্রাধিকার দেওয়া হয়েছে। বিভিন্ন সরকারি কর্মসূচি যেমন জাতীয় খাদ্য নিরাপত্তা আইনের আওতায় টিপিডিএস, আইসিডিএস, মিড ডে প্রকল্পে এই ধরণের শস্যের ব্যবহারের প্রস্তাব দেওয়া হয়েছে। ব্যয় বরাদ্দ দপ্তরের সচিবকে এফএসএসএআই-এর মুখ্য কার্যনির্বাহী আধিকারিক প্রস্তাব দিয়েছেন ২০২৪ সালের পয়লা জানুয়ারি থেকে পুষ্টিগুণে সমৃদ্ধ চালের ব্যবহার বাধ্যতামূলক করার জন্য প্রয়োজনীয় উদ্যোগ নেওয়া উচিত।
খাদ্য ও গণবন্টন দপ্তর ভারতের খাদ্য নিগমের সহযোগিতায় এপ্রিল থেকে আইসিডিএস, মিড ডে প্রকল্পে পুষ্টিগুণে সমৃদ্ধ চাল বন্টন শুরু করেছে। দেশের বিভিন্ন প্রান্ত থেকে ভারতের খাদ্য নিগম প্রায় ৬ লক্ষ ৭ হাজার মেট্রিক টন পুষ্টিগুণে সমৃদ্ধ চাল সংগ্রহ করে বন্টন প্রক্রিয়া শুরু করেছে।
পুষ্টিগুণে সমৃদ্ধ চালের ব্যবহার বাড়াতে এর উৎপাদন ক্ষমতা ১৫ হাজার মেট্রিক টন থেকে বৃদ্ধি করে ৩ লক্ষ ৫০ হাজার মেট্রিক টন করার পরিকল্পনা করা হয়েছে। এর জন্য চালকলের মালিকদের উৎসাহিত করা হবে এবং তাঁদের সচেতন করে তোলা হবে। তবে এই মুহুর্তে চালকলগুলির সঙ্গে ব্যাঙ্কের কোনো প্রকল্প নেই। তাই বিভিন্ন রাজ্যগুলিকে অতিক্ষুদ্র, ক্ষুদ্র ও মাঝারি শিল্পোদ্যোগের জন্য আত্মনির্ভর ভারত প্যাকেজের আওতায় যে অর্থ বরাদ্দ রয়েছে সেই অর্থ এই কাজে ব্যয় করার প্রস্তাব দেওয়া হয়েছে।
কেন্দ্রীয় এই প্রকল্পটি বর্তমানে অন্ধ্রপ্রদেশ, গুজরাট, মহারাষ্ট্র, তামিলনাড়ু, ছত্তিশগড় এবং উত্তরপ্রদেশে গণবন্টন ব্যবস্থার মাধ্যমে কার্যকর করা হচ্ছে। এই পাইলট প্রকল্পে কেরালা এবং ওড়িশা খুব শীঘ্রই যুক্ত হবে। মে মাস থেকে এ পর্যন্ত প্রায় ১ লক্ষ ৭৩ হাজার মেট্রিক টন পুষ্টিগুণে সমৃদ্ধ চাল বিতরণ করা হয়েছে। এই ধরণের চাল খেলে ভিটামিন এবং প্রয়োজনীয় খনিজের চাহিদা মিটবে। দেশ রক্তাল্পতা ও অপুষ্টির জন্য যে লড়াই চালাচ্ছে তাতে সুবিধা হবে। এটি একটি ব্যয় সাশ্রয়ী ও পরিপূরক কৌশল। বিশ্বের বিভিন্ন প্রান্তে এই কৌশল সফল হয়েছে।
প্রসঙ্গত উল্লেখযোগ্য ভারতে ৬ মাস থেকে ৫৯ মাস পর্যন্ত বয়সী শিশুদের মধ্যে ৫৮.৫ শতাংশ শিশু, প্রজননক্ষম মহিলাদের মধ্যে ৫৩ শতাংশ এবং ১৫ থেকে ৪৯ বছর বয়সী পুরুষদের মধ্যে ২২.৭ শতাংশ রক্তাল্পতায় ভোগেন।
CG/CB /NS
(Visitor Counter : 244
জাহাজচলাচলমন্ত্রক
কেন্দ্রীয় বন্দর, জাহাজ পরিবহণ ও জলপথ প্রতিমন্ত্রী শ্রী শান্তনু ঠাকুর কলকাতায় শ্যামা প্রসাদ মুখার্জী বন্দরের উন্নয়নমূলক কাজকর্ম পর্যালোচনা করেছেন
নতুন দিল্লি, ১৬ নভেম্বর, ২০২১
কেন্দ্রীয় বন্দর, জাহাজ পরিবহণ ও জলপথ প্রতিমন্ত্রী শ্রী শান্তনু ঠাকুর গত সন্ধ্যায় কলকাতায় শ্যামা প্রসাদ মুখার্জী বন্দরের উন্নয়নমূলক কাজকর্ম আরও ত্বরান্বিত করার লক্ষ্যে এক জরুরী পর্যালোচনা বৈঠক করেন। তিনি বন্দর কেন্দ্রিক এবং বন্দর ভিত্তিক শিল্প সংস্যাগুলির কাজকর্ম পর্যালোচনা করে বন্দর ব্যবহারকারীদের স্বার্থে গৃহীত পদক্ষেপগুলি নিয়ে আলোচনা করেন। এই পর্যালোচনা বৈঠকে বন্দর কর্তৃপক্ষের চেয়ারম্যান শ্রী বিনিত কুমার, ডেপুটি চেয়ারম্যান সহ অভ্যন্তরীণ জলপথ কর্তৃপক্ষের উচ্চপদস্থ আধিকারিকরা উপস্থিত ছিলেন।
শ্রী ঠাকুর শ্যামা প্রসাদ মুখার্জী বন্দরের কাজকর্মের প্রশংসা করেন। তিনি বন্দরের শরিক, ব্যবসায়িক গোষ্ঠী ও সর্বোপরি সাধারণ মানুষের বৃহত্তর স্বার্থে একাধিক প্রকল্পের কাজ দ্রুত শেষ করার পরামর্শ দেন। এই প্রকল্পগুলির মধ্যে রয়েছে - পশ্চিমবঙ্গে সি প্লেন পরিষেবা শুরুর সম্ভাবনা খতিয়ে দেখা; প্যাসেজার জেটিগুলির মানোন্নয়ন; ইছামতি নদীতে পণ্য পরিবহণে উন্নতি এবং পশ্চিমবঙ্গে এক নম্বর জাতীয় জলপথে জাহাজ / বার্জ মেরামতের সুযোগ-সুবিধার প্রসার।
CG/BD/AS/
(Visitor Counter : 91
কৃষিমন্ত্রক
বাজারগুলিতে ভিড় এড়াতে ‘সরাসরি বিপণন’ সাহায্য করছে এবং লকডাউনের সময় কৃষিজ পণ্য সময় মতো বাজারে পৌঁছে দেওয়া সম্ভব হচ্ছে
নয়াদিল্লি, ২৫ এপ্রিল, ২০২০
কেন্দ্রীয় সরকার কৃষকদের সরাসরি বাজারজাত করার সুবিধা দেওয়ায় এবং ভালো লাভ পেতে সাহায্য করার জন্য সবরকম চেষ্টা চালাচ্ছে। একই সঙ্গে, কোভিড-১৯ মহামারীর প্রেক্ষিতে ভাইরাস সংক্রমণ প্রতিরোধে কৃষি বাজারগুলিতে সামাজিক দূরত্ব বজায় রাখা মেনে চলা হচ্ছে। কৃষক, কৃষক উৎপাদক সংগঠন এবং সমবায় সমিতিগুলিকে তাদের কৃষিজ পণ্য বড় মাপের পাইকারি বিক্রেতাদের কাছে বিক্রি করার সুবিধা করে দেওয়ার জন্য রাজ্যগুলিকেও কৃষকদের কাছে সরাসরি বিপণন কৌশল পদ্ধতি গ্রহণের জন্য অনুরোধ জানানো হয়েছে।
কেন্দ্রীয় কৃষি মন্ত্রী শ্রী নরেন্দ্র সিং তোমর গত ১৬ই এপ্রিল সমস্ত রাজ্যের মুখ্যমন্ত্রীদের চিঠি দিয়ে সরাসরি বিপণনের প্রয়োজনীয়তার কথা পুনরায় স্মরণ করিয়ে দিয়েছেন। সেই সঙ্গে, তিনি কৃষক ও কৃষক উৎপাদক সংগঠন সহ সংশ্লিষ্ট সকলকে এই বিপণন কৌশল গ্রহণে উৎসাহিত করেছেন।
জাতীয় ই-কৃষি বাজার ব্যবস্থার আওতায় আরও দুটি ক্ষেত্রকে অন্তর্ভুক্ত করার পর পাইকারি বাজারগুলিতে ভিড় এড়ানোর পাশাপাশি পর্যাপ্ত যোগান অব্যাহত রাখা সম্ভব হয়েছে। এই লক্ষ্যে কৃষক উৎপাদক সংগঠনগুলি ই-জাতীয় কৃষি বাজার পোর্টালে সরাসরি লেনদেন করতে পারবেন। সেই সঙ্গে, তাঁরা বিভিন্ন কৃষিজ পণ্যের বিবরণও পোর্টালে উল্লেখ করতে পারবে। দ্বিতীয় ব্যবস্থা হিসাবে ওয়্যার হাউস-ভিত্তিক বাণিজ্যিক লেনদেনের যে পদ্ধতি গ্রহণ করা হয়েছে, তার ফলে কৃষকরা নথিভুক্ত বড় সংস্হাগুলির কাছে নিজেদের উৎপাদিত পণ্য বিক্রয় করতে পারবেন। এর ফলে,কৃষকদের উৎপাদিত পণ্য বিক্রয়ের জন্য বাজারে বয়ে নিয়ে আসার প্রয়োজন পড়বে না।
একাধিক রাজ্য পাইকারি লেনদেনে সমবায় সমিতি ও কৃষক উৎপাদক সংগঠনগুলিতে সামিল হওয়ার জন্য বিভিন্ন সুযোগ-সুবিধা দিচ্ছে। ইতিমধ্যেই কর্ণাটক, তামিলনাডু, উত্তর প্রদেশ ও রাজস্থানে এই ব্যবস্থা চালু হয়েছে। এছাড়াও, মধ্যপ্রদেশে বাজার এলাকার বাইরে ব্যক্তিগত কৃষিজ পণ্য সংগ্রহ কেন্দ্র স্থাপনে অনুমতি দেওয়া হয়েছে। প্রত্যক্ষ বিপণন ব্যবস্থা গ্রহণের ফলে রাজস্থানে লকডাউন চলাকালীন সময় কৃষিজ পণ্য সংগ্রহের জন্য বিভিন্ন ব্যক্তি ও সংস্হাকে ১ হাজার ১০০-রও বেশি লাইসেন্স দেওয়া হয়েছে। তামিলনাডু-তে বাজার মাশুল প্রত্যাহার করা হয়েছে এবং উত্তর প্রদেশে কৃষক ও বিক্রেতাদের সঙ্গে কৃষক উৎপাদক সংগঠনগুলির সরাসরি যোগসূত্র গড়ে তোলা হয়েছে। এছাড়াও, জোমাটো ফুড ডেলিভারী অ্যাপ কর্তৃপক্ষের সঙ্গে কৃষক উৎপাদক সংগঠনগুলির সরাসরি যোগসূত্র গড়ে তোলা হয়েছে, যাতে গ্রাহকের কাছে সময় মতো বিভিন্ন শাক-সব্জি পৌঁছে দেওয়া যায়।
(CG/BD/SB
পর্যটনমন্ত্রক
কেন্দ্রীয় পর্যটন মন্ত্রকের উদ্যোগে দেখো আপনা দেশ পর্যায়ক্রমে ‘ভারত : সংস্কৃতির পীঠস্থান’ শীর্ষক ৩৪তম ওয়েবিনারের আয়োজন
নয়াদিল্লি, ২২ জুন, ২০২০
কেন্দ্রীয় পর্যটন মন্ত্রক শনিবার দেখো আপনা দেশ পর্যায়ক্রমের আওতায় ‘ভারত : সংস্কৃতির পীঠস্থান’ শীর্ষক ৩৪তম ওয়েবিনারের আয়োজন করে। অনুষ্ঠানে উপস্থিত ছিলেন কেন্দ্রীয় পর্যটন ও সংস্কৃতি দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল। এতে অংশ নেন বিশিষ্ট যোগগুরু সদগুরুর জাগগি বাসুদেব। এছাড়াও, স্পাইস জেটের সিএমডি শ্রী অজয় সিং, ওয়াইও-র প্রতিষ্ঠাতা এবং গ্রুপ সিইও শ্রী রীতেশ আগরওয়াল, বিশিষ্ট ফ্যাশন ডিজাইনার শ্রীমতী অনিতা ডোংরি, বিশিষ্ট রন্ধনশিল্পী শ্রী রণবীর ব্রার,এবং ম্যারিয়টের সহ-সভাপতি শ্রীমতী রঞ্জু অ্যালেক্স উপস্থিত ছিলেন। কেন্দ্রীয় পর্যটন মন্ত্রকের অতিরিক্ত মহানির্দেশক শ্রী রুপিন্দর ব্রার ওয়েবিনারটি পরিচালন করেন।
অনুষ্ঠানে শ্রী প্যাটেল, যোগের তাৎপর্য ব্যাখ্যা করেন। তিনি বলেন, অতি প্রাচীনকাল থেকেই ভারতে যোগের চর্চা হয়ে আসছে। যোগের উৎপত্তিই এই ভারতেই। সেই ঐতিহ্যকে এখনও অনুসরণ করা হচ্ছে বলেও তিনি জানান। প্রধানমন্ত্রী শ্রী নরেন্দ্র মোদী দেশের মানুষকে যোগের মাধ্যমে শারীরিক এবং মানসিকভাবে সুস্থ করে তুলতে যে নিরলস প্রচেষ্টা চালিয়ে যাচ্ছেন তারও প্রশংসা করেন কেন্দ্রীয় মন্ত্রী।
অনুষ্ঠানে কেন্দ্রীয় পর্যটন মন্ত্রকের অতিরিক্ত মহানির্দেশক শ্রী ব্রার উপস্থিত বিশিষ্টজনেদের পরিচয় করিয়ে দেন। স্পাইস জেটের সিএমডি শ্রী অজয় সিং বলেন, কোভিড-১৯ পরবর্তী পর্যায়ে পর্যটন ক্ষেত্রে ধীরে ধীরে উত্থান ঘটছে। এইদিকে বিমান সংস্থা যথাযথভাবে লক্ষ্য রেখেছে বলেও তিনি জানান। ম্যারিয়টের সহ-সভাপতি শ্রীমতী রঞ্জু অ্যালেক্স ভারতীয় সংস্কৃতিতে মহিলাদের উল্লেখযোগ্য ভূমিকার কথা তুলে ধরেন। আলোচনার পরবর্তী পর্যায়ে ওয়াইও-র গ্রুপ সিইও তথা প্রতিষ্ঠাতা শ্রী রীতেশ আগরওয়াল ভারতে গ্রামীণ পর্যটনের ওপর বিশেষ জোর দেন। তিনি বলেন, বর্তমান এই পরিস্থিতিতে দেশের গ্রামীণ অর্থনীতিকে চাঙ্গা করতে এবং নিজের দেশকে ঘুরেদেখার জন্য সকলকে উৎসাহিত করা উচিৎ।
বিশিষ্ট রন্ধনশিল্পী শ্রী রণবীর ব্রার ভারতীয় রন্ধন সম্পর্কে বিভিন্ন বিষয় তুলে ধরেন। তিনি বলেন, ভারতীয় খাবারের স্বাদ এবং পুষ্টির মধ্যে পশ্চিমী ছোঁয়া এবং স্বাস্থ্য সম্পর্কিত বিজ্ঞানের বিষয়গুলিকে অন্তর্ভুক্ত করা প্রয়োজন। অনুষ্ঠানে সদগুরু বিশিষ্টজনদের একাধিক প্রশ্নের উত্তরও দেন। আলোচনার শেষে কেন্দ্রীয় প্রতিমন্ত্রী এদিনের ওয়েবিনারের উদ্দেশ্য সফল হয়েছে বলে জানান।
গত ১৪ই এপ্রিল থেকে কেন্দ্রীয় পর্যটন মন্ত্রক দেখো আপনা দেশ পর্যায়ক্রমের আওতায় একাধিক ওয়েবিনার আয়োজন করে এসেছে। মন্ত্রকের নিজস্বওয়েবসাইট, MyGov India ইউটিউব চ্যানেল এবং ইক্রেডিবল ইন্ডিয়ার ইউটিউভ চ্যানেল ও সোশ্যাল মিডিয়ায় এই ওয়েবিনারগুলি দেখা যাবে। কেন্দ্রীয় পর্যটন মন্ত্রকের ইউটিউব চ্যানেলটির ওয়েবসাইটটি হল -
https://www.youtube.com/channel/UCbzIbBmMvtvH7d6Zo_ZEHDA/videos
(CG/SS/DM
প্রধানমন্ত্রীরদপ্তর
জম্মু ও কাশ্মীরে তৃতীয় খেলো ইন্ডিয়া জাতীয় শীতকালীন প্রতিযোগিতায় অংশগ্রহণকারী ক্রীড়াবিদদের শুভেচ্ছা প্রধানমন্ত্রীর
নয়াদিল্লি, ১১ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদি জম্মু ও কাশ্মীরে তৃতীয় খেলো ইন্ডিয়া জাতীয় শীতকালীন প্রতিযোগিতায় অংশগ্রহণকারী ক্রীড়াবিদদের শুভেচ্ছা জানিয়েছেন।
জম্মু-কাশ্মীরের উপরাজ্যপালের অফিসের এক টুইটের জবাবে প্রধানমন্ত্রী তাঁর ট্যুইটে বলেন;
“তৃতীয় খেলো ইন্ডিয়া জাতীয় শীতকালীন প্রতিযোগিতায় অংশগ্রহণকারী ক্রীড়াবিদদের শুভেচ্ছা। গুলমার্গের মনোরম পরিবেশে প্রতিযোগিতা অনুষ্ঠিত হচ্ছে। এটি জম্মু ও কাশ্মীরের ক্রীড়া সংস্কৃতিকেও উৎসাহিত করবে।”
PG/PM/NS
(
সংস্কৃতিমন্ত্রক
সাহিত্য আকাদেমি বই বাজারের আয়োজন করতে চলেছে এই শহরে
কলকাতা, ২৩ মে, ২০১৮
কেন্দ্রীয় সংস্কৃতি মন্ত্রকের অধীন সাহিত্য আকাদেমি আগামী শুক্রবার কলকাতায় একটি বই বাজারের আয়োজন করছে।
এই বই বাজারে সাহিত্য আকাদেমি প্রকাশিত হিন্দি, ইংরেজি, উর্দু, অসমীয়া, বাংলা, বোড়ো, মনিপুরী, নেপালি এবং ওড়িয়া ভাষার বই পাওয়া যাবে। বইগুলি ৬০ শতাংশ পর্যন্ত ছাড়ে বিক্রি করা হবে।
৪ নম্বর ডি.এল খান রোড, কলকাতা- ২৫, এই ঠিকানায় সাহিত্য আকাদেমির পূর্বাঞ্চলীয় দপ্তরে বই বাজার খোলা থাকবে সকাল ১০ টা থেকে বিকেল সাড়ে ৫টা পর্যন্ত। রবিবার বই বাজার বন্ধ থাকবে। বিশিষ্ট সাহিত্যিক শীর্ষেন্দু মুখোপাধ্যায় বই বাজারের উদ্বোধন করবেন।
SSS/NS/…
(Visitor Counter : 12
বিজ্ঞানওপ্রযুক্তিমন্ত্রক
কোভিড -১৯ রোগের বিরুদ্ধ সচেতনতা বাড়াতে এনসিএসটিসি-গুজকোস্ট অনলাইন ভিত্তিক কর্মশালা'র  আয়োজন করবে
নতুন দিল্লি, ৭মে,২০২০
ভারত সরকারের জাতীয় বিজ্ঞান ও প্রযুক্তি বিভাগের আওতাধীন জাতীয় বিজ্ঞান ও প্রযুক্তি যোগাযোগ পর্ষদ  গুজরাটের বিজ্ঞান ও প্রযুক্তি পর্ষদএর সহযোগিতায় ১০মে থেকে ১৬ মে পর্যন্ত 'কোভিড -১৯ সময়কালে বৈজ্ঞানিক যোগাযোগ' শীর্ষক অনলাইন ভিত্তিক এক কর্মশালা'র  আয়োজন করেছে। প্রতিদিন সকাল ১০টা থেকে ১১ টা পর্যন্ত অনলাইনের মাধ্যমে এই কর্মশালা চলবে।
এই ওয়েবিনারে বর্তমান সময়ের মহামারী মোকাবিলা করার বিভিন্ন উপায়, বিভিন্ন পদ্ধতি নিয়ে আলোচনা হবে,যা কোভিড -১৯ এর ফলে উদ্ভূত বর্তমান স্বাস্থ্য সঙ্কটের মোকাবিলা ও এর বিরুদ্ধে সচেতনতা গড়ে তুলতে সাহায্য করবে ।সমাজের এই সমস্যা মোকাবিলায় বিভিন্ন পক্ষের মতামত ও কৌশলগত উপায় নিয়ে আলোচনা হবে।এই সংকটের সময়ে কি ভাবে সমাজের সর্বস্তরের মানুষের কাছে স্বাস্থ্য সম্পর্কিত সকল তথ্য পৌঁছানো যায় তা নিয়ে আলোচনা হবে এই ওয়েবিনারে।
(CG/SS
নির্বাচনকমিশন
পশ্চিমবঙ্গে প্রথম দফায় সাধারণ নির্বাচনে , কোচবিহার  আসনের জন্য ২০১০ এবং আলিপুরদুয়ার  আসনের জন্য ১৮৩৪টি ভিভিপ্যাটের ব্যবস্থা করা হয়েছে
কলকাতা, ১০ এপ্রিল, ২০১৯
সাধারণ নির্বাচনের প্রথম পর্বে আগামীকাল ১৮টি রাজ্য এবং দুটি কেন্দ্রশাসিত অঞ্চলের ৯১টি আসনের জন্য ভোট নেওয়া হবে। এর মধ্যে পশ্চিমবঙ্গের দুটি লোকসভা আসন রয়েছে। এগুলি হল কোচবিহার  এবং আলিপুর দুয়ার ।
এই দুই কেন্দ্রে অবাধ ও সুষ্ঠু নির্বাচনের জন্য পর্যাপ্ত ব্যবস্থা নেওয়া হয়েছে বলে অতিরিক্ত মুখ্য নির্বাচনী আধিকারিক শ্রী সঞ্জয় বসু আজ সাংবাদিকদের জানিয়েছেন।
নির্বাচন কমিশন কোচবিহার  আসনের জন্য ২০১০টি বৈদ্যুতিন ভোট যন্ত্রের সঙ্গে সমসংখ্যক ভিভিপ্যাট বরাদ্দ করেছে। আলিপুরদুয়ার  কেন্দ্রের জন্য কমিশন ১৮৩৪টি বৈদ্যুতিন ভোটযন্ত্র এবং ওই পরিমাণ ভিভিপ্যাটের ব্যবস্থা করেছে।
কমিশন মাইক্রো অবজারভার, অফ লাইন সিসি টিভির নজরদারী, ওয়েব কাস্টিং সহ নানা ব্যবস্থা নিয়েছে। শ্রী বসু সাংবাদিকদের জানিয়েছেন, এই দুই কেন্দ্রে ৭৯০ জন মাইক্রো অবজারভারের মধ্যে ৩৫০ জন থাকবেন কোচবিহার  কেন্দ্রের জন্য। বাকি ৪৪০ জন কাজ করবেন আলিপুরদুয়ার  আসনের জন্য। ২২৮টি ভিডিও ক্যামেরা কোচবিহার  কেন্দ্রের জন্য এবং ১৪৬টি ভিডিও ক্যামেরা আলিপুরদুয়ার  আসনের জন্য౼ অর্থাৎ মোট ৩৭৪টি ক্যামেরা থাকবে। শুধুমাত্র আলিপুরদুয়ার কেন্দ্রের জন্য ১৮০টি অফলাইন সিসিটিভি থাকছে। দুটি কেন্দ্রে ৫৩৩টি ভোটগ্রহণ কেন্দ্রে অনলাইন ওয়েব কাস্টিং এর ব্যবস্থা থাকবে। এর মধ্যে কোচবিহার  আসনের জন্য ২৭৯টি ভোটগ্রহণ কেন্দ্রে এবং আলিপুরদুয়ার  আসনের জন্য ২৫৪টি ভোটগ্রহণ কেন্দ্রে এই নজরদারি থাকছে।
CG/CB/SB
(Visitor Counter : 75
মানবসম্পদবিকাশমন্ত্রক
আইআইটি একটি ভ্রাম্যমাণ প্রথাগত পরিবেশ-বান্ধব চুল্লি উদ্ভাবন করেছে
চন্ডীগড়, ১৩ মে, ২০২১
রোপারের ইন্ডিয়ান ইন্সটিটিউট অফ টেকনোলজি একটি ভ্রাম্যমাণ বৈদ্যুতিক চুল্লি উদ্ভাবন করেছে। এই চুল্লিতে কাঠ ব্যবহার করা সত্ত্বেও ধোঁয়াহীনভাবে দাহ করা যাবে। প্রচলিত চুল্লিতে ব্যবহৃত কাঠের অর্ধেক পরিমাণ কাঠ ব্যবহার করেই শেষকৃত্য করা যাবে। ফিতেযুক্ত স্টোভের আগুণের রঙ যখন হলুদ হয়, তখন সেখান থেকে ধোঁয়াহীন নীল শিখা বের হয়। এই শিখা দহনে সাহায্য করে।
আইআইটি-র অধ্যাপক ডঃ হরপ্রীত সিং এমন একটি চুল্লি উদ্ভাবন করেছেন, যেখানে এই প্রযুক্তি ব্যবহার করে ১ হাজার ৪৪ ডিগ্রি সেন্টিগ্রেট তাপমাত্রায় পৌঁছানো যাবে। এই চুল্লিটি বহনক্ষম। এখানে প্রাথমিকভাবে দহন কাজের পর গরম বাতাস তৈরি হবে, যার মাধ্যমে ১২ ঘণ্টায় দেহ পোড়ানো যাবে। এই চুল্লিতে স্টেনলেস স্টিলের ইনস্যুলেশন করা থাকবে। ফলে, তাপ পরিবহণ হবে না এবং কম কাঠ ব্যবহার করা যাবে। চুল্লির তলায় একটি ট্রে থাকবে। এই ট্রে’তে ছাই জমা হওয়ার পর, সেটি সহজেই ফেলে দেওয়া যাবে।
ডঃ সিং বলেছেন, এর ফলে চিরায়ত পদ্ধতি মেনে দাহ কাজ করা যাবে। বর্তমান মহামারীর পরিস্থিতিতে এ ধরনের ব্যবস্থা নিকটজনদের মর্যাদার সঙ্গে শেষকৃত্য সম্পন্ন করতে সাহায্য করবে। বহনযোগ্য হওয়ায় স্থান সঙ্কুলানের সমস্যা দেখা দেবে না। চিমা ব্রাদার্স লিমিটেড নামে একটি সংস্থা এই চুল্লি প্রোটোটাইপ তৈরি করেছে।
CG/CB/SB
(Visitor Counter : 120
প্রধানমন্ত্রীরদপ্তর
ভারত বাণিজ্য ও সরবরাহের কেন্দ্র হয়ে উঠতে চলেছে : প্রধানমন্ত্রী
নয়াদিল্লি, ১ মে, ২০২৩
বন্দর, জাহাজ চলাচল ও জলপথ মন্ত্রক ট্যুইট করে জানিয়েছে বিশ্বব্যাঙ্কের এলপিআই, ২০২৩ রিপোর্ট অনুযায়ী অনেক দেশের তুলনায় ভারতীয় বন্দরগুলির দক্ষতা ও উৎপাদনশীলতা সময়ের সঙ্গে সঙ্গে অনেক বেশি উন্নতি করেছে।
প্রধানমন্ত্রী শ্রী নরেন্দ্র মোদী মন্তব্য করেন :
“বন্দর-ভিত্তিক উন্নয়নের ওপর ভিত্তি করে ভারত বাণিজ্য ও সরবরাহের কেন্দ্র হয়ে উঠতে চলেছে।”
PG/AB/DM/
(
কর্মী, জন-অভিযোগএবংপেনশনমন্ত্রক
কোভিড-১৯ সংক্রমণ রোধে সতর্কতামূলক ব্যবস্থা
নতুন দিল্লি, ২২ মার্চ, ২০২০
কেন্দ্রীয় কর্মীবর্গ ও প্রশিক্ষণ বিভাগের পক্ষ থেকে গত ১৯ এবং ২০ মার্চ অফিস মেমোরেন্ডাম অনুযায়ী নিম্নলিখিত নির্দেশগুলি জারি করা হয়েছে
১] প্রতিটি দফতরের প্রধানরা কার্যালয়ের
সমস্ত আধিকারিক ও কর্মচারী সহ চুক্তি বদ্ধ বা কার্যালয় সংক্রান্ত কাজের জন্য বাইরে থেকে সাহায্য নেওয়া ব্যক্তিত্বদেরকে নিয়ে একটি রোস্টার বানাবেন।এই রোস্টার অনুযায়ী সংশ্লিষ্ট কর্মীরা দফতর বা কার্যালয়ের জন্য প্রয়োজনীয় পরিষেবা দেবেন। এদের সকলকে ২৩-৩১ মার্চ পর্যন্ত অফিস আসতে বলা যেতে পারে। অন্যথায় কার্যালয়ের সীমিত সংখ্যক কর্মী দিয়ে কাজ চালাতে হবে। বাড়ি থেকে যে সমস্ত আধিকারিক কাজ কর্ম করবেন প্রয়োজনে টেলিফোনে বা অন্যান্য বৈদ্যুতিক উপায়ে সব সময়ের জন্য যোগাযোগ করা যেতে পারে। এই আধিকারিকদের ডাকা হলে অফিসে আসবেন
২] একই ধরনের নির্দেশিকা সাব-অর্ডিনেট কার্যালয়, স্বশাসিত, বিধিবদ্ধ সংস্থা গুলিরক্ষেত্রে প্রযোজ্য হবে।
৩] আর্থিক পরিষেবা দফতর এবং রাজস্ব উদ্যোগ দফতর আর্থিক প্রতিষ্ঠান বা রাজস্ব সংস্থা গুলির জন্য একই ধরনের নির্দেশিকা জারি করতে পারে।
৪] উপরোক্ত নির্দেশ গুলি অত্যাবশকীয় বা জরুরী পরিষেবার সঙ্গে যুক্ত আধিকারিক ও কর্মচারীদের ক্ষেত্রে প্রযোজ্য হবে না।এছাড়াও কোভিড-১৯ সংক্রমণ নিয়ন্ত্রণে পদক্ষেপ গ্রহণের সঙ্গে সরাসরি যুক্ত রয়েছেন ,তাদের জন্য এই নির্দেশ কার্যকর হচ্ছে না।
এই নির্দেশ অবিলম্বে কার্যকর হচ্ছে।
CG/BD/SS
(Visitor Counter : 83
অর্থমন্ত্রক
২০২১-২২ অর্থনৈতিক সমীক্ষার মূল বিষয় ‘কর্মতৎপরতা’
নয়াদিল্লি, ৩১ জানুয়ারি, ২০২২
এ বছরের অর্থনৈতিক সমীক্ষার মূল বিষয় ‘কর্মতৎপরতা’। কোভিড-১৯ মহামারীর প্রেক্ষিতে অর্থনীতির উপর নেতিবাচক প্রভাবের মোকাবিলা করতে ভারতের গৃহীত পদক্ষেপের মধ্য দিয়ে যা প্রতিফলিত হয়েছে। কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে ২০২১-২২ অর্থবর্ষের অর্থনৈতিক সমীক্ষা পেশ করেন। তিনি জানান, বিভিন্ন নীতি বাস্তবায়নে কিছু কিছু ফাঁক থেকে গেছে, কিন্তু আজকের দিনে কর্মতৎপর হয়ে ওঠা অত্যন্ত প্রাসঙ্গিক। আজ বিভিন্ন বিষয়ে নিরন্তর নজরদারি চালানো হচ্ছে। পণ্য পরিষেবা কর সংগ্রহ, ডিজিটাল পদ্ধতিতে লেনদেন, কৃত্রিম উপগ্রহের মাধ্যমে ছবি তোলা, বিদ্যুৎ উৎপাদন, এক স্থান থেকে অন্য স্থানে পণ্য পরিবহণ, অন্তর্বর্তী ও বৈদেশিক ব্যবসা-বাণিজ্য, বিভিন্ন প্রকল্প বাস্তবায়নের মতো তথ্য বিবেচনা করে এই সমীক্ষা করা হয়েছে।
অর্থনৈতিক সমীক্ষার আরেকটি গুরুত্বপূর্ণ বিষয় হ’ল - চূড়ান্ত অনিশ্চয়তার মধ্যে এই সমীক্ষা তৈরি করা হয়েছে। কোভিড-১৯ মহামারীর একের পর এক ঢেউ এসে অর্থনীতিতে নেতিবাচক প্রভাব ফেলেছে। কিন্তু, প্রযুক্তির পরিবর্তন, উপভোক্তাদের চাহিদা, সরবরাহ-শৃঙ্খল, ভূ-রাজনীতি, জলবায়ু পরিবর্তনের মতো বিভিন্ন বিষয়সমূহ যথেষ্ট আশার সঞ্চার করেছে, যা এই সমীক্ষায় স্থান পেয়েছে। নিয়ন্ত্রণ প্রত্যাহার, সহজ পদ্ধতিতে বিভিন্ন প্রক্রিয়ার বাস্তবায়ন, বেসরকারিকরণ, বিদেশি মুদ্রা ভান্ডার সমৃদ্ধ হওয়া, মুদ্রাস্ফীতি, সকলের জন্য আবাসন, পরিবেশ-বান্ধব প্রযুক্তি, ঋণ খেলাপি বিধি, দরিদ্র মানুষের স্বাস্থ্য বীমা, আর্থিক অন্তর্ভুক্তি, পরিকাঠামো খাতে ব্যয়, প্রত্যক্ষ সুবিধা হস্তান্তর ইত্যাদির মতো বিভিন্ন বিষয় বিবেচনা করে সমীক্ষা তৈরি করা হয়েছে।
সমীক্ষার মুখবন্ধে ১৯৫০-৫১ সালে প্রথম সমীক্ষা থেকে বর্তমান সমীক্ষা পর্যন্ত যে বিবর্তন হয়েছে, তাও স্থান পেয়েছে। এই সমীক্ষায় ভাষা, পরিসংখ্যান এবং অংশগ্রহণের মতো বিভিন্ন বিষয় উল্লেখ রয়েছে। এর আগে অর্থনৈতিক সমীক্ষা ও আর্থিক বাজেট একদিনে পেশ করা হ’ত না। কিন্তু এখন সমীক্ষার নথি কেন্দ্রীয় বাজেটের সঙ্গে যুক্ত করা হয়েছে। আগে সমীক্ষা দুটি পর্বে প্রকাশিত হ’ত এবং বছরের পর পর বছর এই সমীক্ষার কলেবর বৃদ্ধি পেয়েছে। এ বছর অর্থনৈতিক সমীক্ষা একটি পর্বে তৈরি করা হয়েছে। পরিসংখ্যানের জন্য পৃথক একটি সূচির ব্যবস্থা করায় অর্থনৈতিক সমীক্ষা থেকে বস্তুনিষ্ঠ তথ্য পাওয়া সম্ভব হবে। বিভিন্ন ক্ষেত্র থেকে প্রাপ্ত তথ্যের নিরিখে আগামী দিনে অর্থনৈতিক সমীক্ষা আরও কিছু আর্থ-সামাজিক তথ্য যুক্ত করা সম্ভব হবে বলে আশা করা হচ্ছে। এবারই প্রথম কৃত্রিম উপগ্রহ এবং ভূ-স্থানিক ছবি ব্যবহার করে অর্থনীতির বিভিন্ন বিষয়ের মূল্যায়ন করা হয়েছে। এর মধ্যে নগরায়ন, পরিকাঠামো, পরিবেশের উপর প্রভাব, কৃষি কাজে ব্যবহৃত পন্থা-পদ্ধতি উল্লেখযোগ্য।
CG/CB/SB
(Visitor Counter : 402
আদিবাসীবিষয়কমন্ত্রক
আদিবাসী উন্নয়ন
নয়াদিল্লি, ২৮ ফেব্রুয়ারি, ২০১৯
কেন্দ্রীয় আদিবাসী উন্নয়ন মন্ত্রী জুয়েল ওরাম আদিবাসী উন্নয়নে বন ধন, ক্ষুদ্র বনজ উৎপাদিত পণ্যের ন্যূনতম সহায়ক মূল্য স্কিম, ডেভলপমেন্ট অফ ভ্যালু চেন অফ এমএফপি স্কিমের সূচনা করেছেন। আদিবাসী উন্নয়ন মন্ত্রকের অধীন ট্রাইফেড আয়োজিত এক জাতীয় কর্মশালায় এই স্কিমের সূচনা করেন তিনি। বিভিন্ন রাজ্য থেকে প্রতিনিধিরা এই কর্মশালায় যোগ দিয়েছিলেন।
অনুষ্ঠানে কেন্দ্রীয় মন্ত্রী জুয়েল ওরাম যে প্রকল্পগুলির সূচনা করেন সেগুলি হল-
১ এমএসপি ফর এমএফপি
২ ক) এমএসপি ফর এমএফপি, খ) বন ধন বিকাশ কার্যক্রমের গাইডলাইন
৩ ট্রাইফেডের ট্রাইফুড প্রকল্প এবং খাদ্য প্রক্রিয়াকরণ শিল্প
৪ ট্রাইফেডস সিএসআর-এর উদ্যোগে ‘ফ্রেন্ডস অফ ট্রাইবেস’
৫ ট্রাইবেস হাটের স্পেশাল এডিশন প্রকাশ
৬ আদিবাসী উন্নয়ন মন্ত্রকের ডিবিটি স্কলারশিপ পোর্টাল
৭ বন ধন টিভিসি
অনুষ্ঠানে শ্রী জুয়েল ওরাম বলেন, সারা দেশে প্রায় ৫.৫ কোটি আদিবাসী ঘন জঙ্গলে বাস করেন। যাদের উন্নয়ন এবং উপকারের জন্য এই প্রকল্পগুলির উদ্বোধন করা হয়েছে। এই প্রকল্পগুলির বিভিন্ন দিক উল্লেখ করে তিনি বলেন এরফলে আদিবাসীদের উন্নয়ন সম্ভব হবে। সারা দেশে ৬ হাজারটি বন ধন বিকাশকেন্দ্র খোলার পরিকল্পনা রয়েছে, যার মাধ্যমে প্রায় ৪৫ লক্ষ আদিবাসী কর্মসংস্হানের সুযোগ তৈরি হবে বলেও জানান তিনি।
অনুষ্ঠানে উপস্হিত ছিলেন আদিবাসী উন্নয়ন মন্ত্রকের প্রতিমন্ত্রী ট্রাইফেডের চেয়ারম্যান সহ বহু বিশিষ্টজন।
CG/SS/NS
(Visitor Counter : 115